गुजरात में मोदी की मुश्किलें बढ़ाने के बाद अब जिग्नेश मेवाणी ने मोदी और बीजेपी के खिलाफ कर्नाटक के सियासी रण में उतरने का फैसला किया है। वे किसी भी पार्टी में शामिल होने से इनकार करते हैं, लेकिन बीजेपी के खिलाफ हर कदम उठाने को तैयार हैं। बता दें कि अगले साल 2018 में देश के आठ राज्यों में विधानसभा चुनाव होने हैं। इनमें प्रमुख रूप से कर्नाटक, राजस्थान, मध्य प्रदेश, छत्तीसगढ़, शामिल हैं। इनमें से तीन जगह बीजेपी और एक जगह कांग्रेस की फिलहाल सरकार है।